pythainlp/thai_wikipedia_clean_20230101 huggingface dataset:
เมื่อจะขยายพันธุ์ ตัวผู้จะทำการขุดรังเป็นปล่องคล้ายภูเขาไฟ มีเส้นผ่าศูนย์กลางประมาณ 2 ฟุต พฤติกรรมจะไม่ก้าวร้าวมากนัก แต่จะมักไล่ปลาอื่นที่เข้ัามารบกวนบริเวณรัง ปลาตัวผู้ที่พร้อมจะผสมพันธุ์จะมีสีสันสวยงาม ครีบต่าง ๆ จะยาวสลวย จะว่ายน้ำสะบัดตัวเชิญชวนตัวเมียให้เข้ามาวางไข่ที่ปล่อง การผสมพันธุ์จะกระทำกันในปล่อง ใช้เวลาประมาณ 2-3 ชั่วโมง ตัวผู้จะว่ายวนรอบตัวเมียเพื่อฉีดน้ำเชื้อให้ตัวเมียรับไปผสมกับไข่ในปาก เมื่อผสมพันธุ์เสร็จแล้ว ตัวเมียจะเป็นผู้ดูแลไข่ โดยเก็บรักษาไข่ไว้ในปากโดยไม่กินอาหารเลย ไข่ใช้เวลาฟักประมาณ 20-25 วัน จำนวนไข่มีประมาณ 10-60 ฟอง ขึ้นอยู่กับความสมบูรณ์ของแม่ปลา
นิยมเลี้ยงเป็นปลาสวยงาม โดยสามารถที่จะเพาะขยายพันธุ์ในที่เลี้ยงได้ ซึ่งการขยายพันธุ์ในที่เลี้ยงนั้น ผู้เลี้ยงสามารถที่จะง้างปากแม่ปลาเพื่อนำไข่ออกมาอนุบาลเองได้ เมื่อเข้าสู่วันที่ 8 ของการอมไข่ เพื่อให้อัตราการรอดของลููกปลามีจำนวนมากขึ้น
Featherfin cichlid
Cyathopharynx furcifer
Cyathopharynx
ภัทรเดช สงวนความดี ชื่อเล่น ไมค์ (เกิด 17 เมษายน พ.ศ. 2533) เป็นนักแสดงและนายแบบชาวไทย สังกัดสถานีโทรทัศน์สีกองทัพบกช่อง 7 มีผลงานละครที่สร้างชื่อมากมาย อาทิ เลือดเจ้าพระยา, แม่ค้า, คมพยาบาท, ใยกัลยา, นายฮ้อยทมิฬ, เล่ห์รักบุษบา, ดวงใจขบถ และมธุรสโลกันตร์
ภัทรเดช สงวนความดี มีชื่อเล่น ไมเคิล หรือ ไมค์ เดิมชื่อ อัครเดช สงวนความดี เกิดเมื่อวันที่ 17 เมษายน พ.ศ. 2533 ที่อำเภอน้ำพอง จังหวัดขอนแก่น บิดาชื่อมานะ ส่วนมารดาชื่ออารีย์ พี่น้องชื่อวัชรเดช เข้าวงการบันเทิงจากการเข้าร่วมการประกวด ดัชชี่บอยแอนด์เกิร์ล (Dutchie Boys &amp; Girls) ปี 2006 และได้รับตำแหน่งรองอันดับ 2 จากการประกวด ต่อมาในปี 2011 ได้เข้าร่วมการประกวด Men’s Health Guys Challenge จนได้มาเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7
โคม่า
โคม่า  คือภาวะที่ผู้ป่วยไม่รู้สึกตัวมากกว่า 6 ชั่วโมง โดยความไม่รู้สึกตัวนี้คือ ปลุกไม่ตื่น กระตุ้นด้วยความรู้สึกเจ็บ แสง เสียง แล้วไม่ตอบสนอง ไม่มีวงจรหลับ-ตื่น ตามปกติ และไม่มีการเคลื่อนไหวที่มาจากความตั้งใจ ในทางการแพทย์จะถือว่ามีความแตกต่างกันอย่างมากระหว่างโคม่าที่เกิดขึ้นเองหรือเป็นจากตัวโรค กับโคม่าจากการใช้ยา  โดยแบบแรกเกิดขึ้นจากสิ่งที่อยู่นอกเหนือการควบคุมทางการแพทย์ ส่วนแบบหลังเป็นความตั้งใจทางการแพทย์ เช่นอาจทำเพื่อให้ร่างกายของผู้ป่วยฟื้นฟูเองในสภาวะดังกล่าว
ผู้ป่วยที่อยู่ในภาวะโคม่าจะไม่มีความตื่นโดยสิ้นเชิง ไม่สามารถมีสติรับรู้ความรู้สึก ไม่สามารถพูด หรือได้ยิน หรือเคลื่อนไหว โดยปกติแล้วการที่คนคนหนึ่งจะมีสติรับรู้ได้ จะต้องมีการทำงานที่เป็นปกติของสมองส่วนสำคัญสองส่วน ได้แก่ เปลือกสมอง และก้านสมองส่วนเรติคูลาร์แอคทิเวติงซิสเต็ม (RAS) ความเสียหายต่อส่วนใดส่วนหนึ่งหรือทั้งสองส่วนข้างต้นจะทำให้ผู้ป่วยเข้าสู่ภาวะโคม่าได้
เปลือกสมองเป็นส่วนของเนื้อเทาที่มีนิวเคลียสของเซลล์ประสาทรวมกันอยู่หนาแน่น มีหน้าที่ทำให้เกิดการรับรู้ นำสัญญาณประสาทสัมผัสส่งไปยังเส้นทางทาลามัส และกระบวนการอื่นๆ ของสมอง รวมถึงการคิดแบบซับซ้อน
ส่วน RAS เป็นโครงสร้างที่ดั้งเดิมกว่า อยู่ในก้านสมอง ซึ่งมีส่วนประกอบสำคัญอีกส่วนหนึ่งคือเรติคูลาร์ฟอร์เมชัน (RF) บริเวณ RAS ของสมองมีทางประสาทที่สำคัญอยู่สองทาง คือทางขาขึ้นและทางขาลง ประกอบขึ้นมาจากเซลล์ประสาทชนิดที่สร้างอะเซติลโคลีน ทางขาขึ้น หรือ ARAS ทำหน้าที่กระตุ้นและคงความตื่นของสมอง ส่งผ่าน TF ไปยังทาลามัส และไปถึงเปลือกสมองเป็นปลายทาง หาก ARAS ทำงานไม่ได้จะทำให้เกิดโคม่า
คำว่าโคม่านี้มาจากภาษากรีก κῶμα แปลว่า การหลับลึก
ผู้ป่วยที่อยู่ในอาการโคม่าจะยังถือว่ามีชีวิต เพียงแต่จะสูญเสียความสามารถที่จะตอบโต้กับสิ่งแวดล้อมตามปกติไป สาเหตุส่วนใหญ่เกิดขึ้นภายหลังการกระทบกระเทือนที่ศีรษะ นอกจากนั้นก็อาจเป็นผลต่อเนื่องจากโรคอื่นได้ เช่น การติดเชื้อในสมอง เลือดออกในสมอง ไตวายขั้นรุนแรง น้ำตาลในเลือดต่ำ สมองขาดออกซิเจน เป็นต้น
ผู้ป่วยอาจอยู่ในภาวะโคม่าได้นานหลายวันถึงหลายสัปดาห์ บางครั้งหากกรณีรุนแรงอาจอยู่ในภาวะโคม่านานถึงห้าสัปดาห์ มีรายงานผู้ป่วยที่อยู่ในภาวะโคม่านานหลายปี เมื่อพ้นช่วงนี้ไปแล้วผู้ป่วยบางรายค่อยๆ มีอาการดีขึ้น พ้นจากภาวะโคม่า หรือแย่ลงจนตกอยู่ในสภาพผัก หรือเสียชีวิต ผู้ป่วยบางรายอยู่ในสภาพผักนานหลายปีหรือหลายสิบปี (มีรายงานว่าผู้ป่วยอยู่ในสภาพผักนานที่สุด 42 ปี)
เน็กซัสวัน
เน็กซัสวัน (; ชื่อรหัส HTC Passion) เป็นสมาร์ตโฟนรุ่นเรือธงรุ่นแรกของกูเกิลที่ร่วมผลิตกับเอชทีซี โดยเปิดตัวเมื่อวันที่ 5 มกราคม พ.ศ. 2553 โดยใช้ระบบปฏิบัติการโอเพนซอร์ซแอนดรอยด์ โดยรุ่นนี้สามารถใช้ข้อความเสียงได้ ซึ่งมีไมโครโฟนตัวที่สองสำหรับการตัดเสียงรบกวน
ท่าอากาศยานนานาชาติอู่ตะเภา-พัทยา
ไทเกอร์ II
ปฏิปักษ์
ปฏิปักษ์ เป็นตัวละคร กลุ่มตัวละครหรือสถาบันซึ่งเป็นตัวแทนของการต่อต้านที่ตัวเอกต้องต่อสู้ด้วย หรือกล่าวได้ว่าปฏิปักษ์เป็นบุคคลหรือกลุ่มบุคคลที่ต่อต้านตัวละครหลัก (ซึ่งอาจมีได้หลายตัว) ในเรื่องลีลาตามแบบแผนซึ่งมีการกระทำที่ประกอบด้วยวีรบุรุษต่อสู้กับตัวโกง/ศัตรู สามารถถือได้ทั้งสองว่าเป็นตัวเอกและปฏิปักษ์ตามลำดับ ปฏิปักษ์ยังอาจมาในรูปภัยคุกคามหรืออุปสรรคสำคัญต่อตัวละครหลักด้วยการดำรงอยู่ของมัน โดยไม่จำเป็นต้องมีเจตนาพุ่งเป้าไปยังตัวละครหลักนั้นเลย ตัวอย่างทั้งในภาพยนตร์และละคร เช่น เซารอน ปฏิปักษ์หลักใน"เดอะลอร์ดออฟเดอะริงส์" ผู้ต่อสู้กับตัวเอกของซีรีส์อย่างต่อเนื่อง ธรรมเนียมปฏิปักษ์ในเรื่อง คือ ทางเลือกศีลธรรมของพวกเขาจะมีรสชาติน้อยกว่าของตัวเอก บ่อยครั้งผู้ประพันธ์มักใช้เพื่อสร้างความขัดแย้งในเรื่อง อย่างไรก็ดี นี่เป็นเพียงธรรมเนียมเท่านั้น และการกลับธรรมเนียมดังกล่าวพบได้ในตัวละครแมคดัฟฟ์จากเรื่อง"แม็คเบ็ธ" ผู้อาจโต้แย้งได้ว่า ความปรารถนาในการสู้กับทรราชแมคเบธถูกต้องตามทำนองคลองธรรม
องค์ชายจิตป่วนกับน้องเหมียวยิ้มยาก
องค์ชายจิตป่วนกับน้องเหมียวยิ้มยาก  หรือที่ในประเทศญี่ปุ่นรู้จักกันในชื่อ HenNeko  หรือ Towanai  เป็นนวนิยายซึ่งแต่งขึ้นโดย ซาการะ โซ และวาดภาพประกอบโดย คันโตคุ ผลิตและจัดจำหน่ายโดยบริษัท มีเดีย แฟคตอรี่ โดยจัดจำหน่ายออกมาแล้ว 10 เล่ม ตั้งแต่เดือน ตุลาคม 2553 ก่อนที่จะมาวาดเป็นการ์ตูนมังงะ และผลิตออกเป็นสื่อแอนิเมชั่น โดย J.C.Staff โดยเริ่มฉายมาตั้งแต่วันที่ 13 เมษายน 2556 ในประเทศไทย ผู้ได้รับลิขสิทธิ์ในการเผยแพร่และจัดจำหน่ายฉบับนิยายและการ์ตูนเล่ม (มังงะ) คือ รักพิมพ์
โยโคเดระ โยโตะ นักเรียนชั้นมัธยมปลายปีที่ 2 ผู้ซึ่งเอาแต่คิดในทางลามก แต่กลับถูกเข้าใจผิดไปด้านที่ดีเสมอจนเขารู้สึกผิด เขาตัดสินใจไปขอพรกับรูปปั้นแมวไม่ยิ้ม ที่ว่ากันว่าทำให้คนสมปรารถนา เพื่อให้ไม่ต้องถูกเข้าใจผิดโดยคนอื่นอีกต่อไป ระหว่างไปขอพรในช่วงค่ำ เขาได้พบ ซึซึคาคุชิ สึคิโกะ ที่ต้องการขอพรเช่นกัน โดยเธออยากให้ตัวเองดูเป็นผู้ใหญ่กว่านี้และไม่แสดงอารมณ์แบบเด็ก ๆ มากเกินไป ผลจากการขอพรกลับผิดจากที่ต้องการ ทำให้โยโตะหลุดปากพูดในสิ่งที่คิดเอาไว้ออกมาตลอด และสึคิโกะไม่สามารถแสดงอารมณ์ผ่านสีหน้าหรือน้ำเสียงได้อีก
สำหรับนิยาย หรือ ไลท์โนเวล นั้น เขียนขึ้นโดย ซาการะ โซ วาดภาพประกอบโดย คันโตคุ เล่มแรกผลิตโดย มีเดียแฟคทอรี่ วางจำหน่ายเมื่อ 25 ตุลาคม 2553 จนถึงปัจจุบันมีทั้งหมด 11 เล่ม ซึ่งเล่มล่าสุดเพิ่งวางจำหน่ายในวันที่ 25 เมษายน 2016 โดยใน 6 เล่มพิเศษจะมีดราม่าซีดีแถมในเล่มด้วย
ในประเทศไทย บริษัท รักพิมพ์ พลับลิชชิ่ง จำกัด ได้รับลิขสิทธิ์ให้พิมพ์และเผยแพร่ไลท์โนเวลเรื่องนี้ และในประเทศไทยได้วางจำหน่ายเป็นเล่มแรก เมื่อวันที่ 5 มีนาคม 2556 ปัจจุบันวางจำหน่ายถึงเล่มที่ 7 โดยวางจำหน่ายเมื่อวันที่ 4 พ.ค. 2559
เรื่ององค์ชายจิตป่วนกับน้องเหมียวยิ้มยาก ได้นำเรื่องมาจัดทำเป็นมังงะ ซึ่งวาดโดย โอโคเมะเค็น เริ่มวางจำหน่ายในนิตยสารการ์ตูน คอมมิค อไลฟ์ รายเดือน ในเครือ มีเดีย แฟคทอรี่ ในเดือนมิถุนายนพ.ศ. 2554 ฉบับรวมเล่มเล่มแรกออกจำหน่ายเมื่อ 23 สิงหาคม 2554 มีจนถึงปัจจุบัน 7 เล่มด้วยกัน มีลิขสิทธิ์ในประเทศไทยกับ รักพิมพ์ ตีพิมพ์จนถึงปัจจุบันเป็นเล่มที่ 7 และมีฉบับมังงะที่เป็นเนื้อเรื่องแยกออกไป ในชื่อ Hentai Ōji to warawanai neko. Nya!  วาดภาพโดย คาชิ โดยออกเป็น 1 เล่มจบ เมื่อวันที่ 23 มีนาคม 2556
สำหรับในรูปแบบของอนิเมะนั้น ผลิตโดย J.C.Staff และผู้กำกับคือ ซูซุกิ โยวเฮ เริ่มออกอากาศทางโทรทัศน์ตั้งแต่วันที่ 13 เมษายน 2556
Neuronal Correlates of Consciousness
องค์ชายจิตป่วน กับ น้องเหมียวยิ้มยาก
การแข่งขันระหว่าง 2 ตา
สภาพผัก
รัฐสภายุโรป
รัฐสภายุโรป (, ย่อ: EP) เป็นสถาบันรัฐสภาแห่งเดียวของสหภาพยุโรปซึ่งสมาชิกมาจากการเลือกตั้งโดยตรงของพลเมืองอียูอายุ 18 ปีบริบูรณ์ขึ้นไป รัฐสภาฯ ร่วมกับคณะมนตรีแห่งสหภาพยุโรปเป็นผู้ใช้อำนาจนิติบัญญัติของอียู รัฐสภาประกอบด้วยสมาชิก 751 คน ซึ่งจะปรับเป็น 705 คนเริ่มตั้งแต่สภานิติบัญญัติสมัยปี 2562–2567 (เนื่องจากบทบัญญัติจำเพาะที่มีมติเห็นชอบเกี่ยวกับเบร็กซิต) รัฐสภายุโรปเป็นผู้แทนของผู้มีสิทธิเลือกตั้งในระบอบประชาธิปไตยกลุ่มใหญ่ที่สุดเป็นอันดับสองในโลก (รองจากรัฐสภาอินเดีย) และกลุ่มผู้มีสิทธฺเลือกตั้งในระบอบประชาธิปไตยข้ามชาติใหญ่สุดในโลก (ผู้มีสิทธิเลือกตั้ง 375 ล้านคนในปี 2552)
สมาชิกรัฐสภายุโรปมาจากการเลือกตั้งโดยตรงของพลเมืองยุโรป (ผู้ถือสัญชาติของรัฐสมาชิกอียูมีสัญชาติของรัฐตน ผลทำให้มีสัญชาติอียูด้วย) ทุก 5 ปี และทุกคนมีสิทธิออกเสียงโดยดำเนินการมาตั้งแต่ปี 2522 อย่างไรก็ตาม อัตราผู้ออกมาใช้สิทธิ์เลือกตั้งน้อยลงเรื่อย ๆ ทุกปีนับแต่นั้น จนเหลือน้อยกว่าร้อยละ 50 ตั้งแต่ปี 2542 โดยในปี 2557 มีผู้ออกเสียงเลือกตั้งยุโรปใช้สิทธิเลือกตั้ง 42.54%
แม้รัฐสภายุโรปและคณะมนตรีมีอำนาจนิติบัญญัติ แต่รัฐสภายุโรปไม่มีอำนาจริเริ่มออกกฎหมายอย่างเป็นทางการ (ซึ่งเป็นอำนาจพิเศษของคณะกรรมาธิการยุโรป) อย่างรัฐสภาแห่งชาติของรัฐสมาชิกสหภาพยุโรปส่วนมาก รัฐสภาเป็น "สถาบันแรก" ของอียู (มีการกล่าวถึงเป็นลำดับแรกในสนธิสัญญา มีลำดับก่อนในทางพิธีการเหนืออำนาจทั้งปวงในระดับทวีปยุโรป) และมีอำนาจนิติบัญญัติและผ่านงบประมาณเท่ากับคณะมนตรี (ยกเว้นบางหมวดที่ใช้วิธีดำเนินการพิเศษทางนิติบัญญัติ) และมีการควบคุมงบประมาณอียูเท่ากัน สุดท้ายคณะกรรมาธิการ ฝ่ายบริหารของอียู (เป็นผู้ใช้อำนาจบริหาร แต่มีอำนาจริเริ่มออกกฎหมาย) ขึ้นตรงต่อรัฐสภา โดยเฉพาะคือ รัฐสภาเลือกตั้งประธานคณะกรรมาธิการ และให้การรับรองหรือปฏิเสธการแต่งตั้งคณะกรรมาธิการทั้งคณะ ทั้งยังสามารถบังคับให้คณะกรรมธิการทั้งคณะออกจากตำแหน่งได้ด้วยการมีมติเห็นชอบญัตติไม่ไว้วางใจ
ประธานรัฐสภายุโรปล่าสุดคือ (พรรคสังคมประชาธิปไตย) ได้รับการเลือกตั้งขึ้นมาในเดือนกรกฎาคม 2562 ทำหน้าที่เป็นประธานในที่ประชุมหลายพรรค โดยมีกลุ่มที่ใหญ่ที่สุดสองกลุ่มคือกลุ่มพรรคเพื่อประชาชนยุโรป (EPP) และพันธมิตรก้าวหน้าแห่งนักสังคมนิยมและนักประชาธิปไตย (S&amp;D) การเลือกตั้งครั้งล่าสุดคือการเลือกตั้งรัฐสภายุโรป พ.ศ. 2562
รัฐสภายุโรปมีที่ทำการสามแห่งคือที่ประชุมใหญ่แห่งสภาในกรุงบรัสเซลส์ ประเทศเบลเยียม และสทราซบูร์ ประเทศฝรั่งเศส นครลักเซมเบิร์กเป็นที่ตั้งของสำนักงานบริหาร ("สำนักเลขาธิการ") การประชุมเต็มสภามีขึ้นในสทราซบูร์และบรัสเซลส์ การประชุมคณะกรรมการจัดในบรัสเซลส์
รายชื่อสมาชิกมอร์นิงมูซูเมะ
รายชื่อสมาชิกมอร์นิงมูซูเมะ วงไอดอลหญิงมอร์นิงมูซูเมะ มีจำนวนสมาชิกรวมทั้งหมด 45 คน (พ.ศ. 2540 - ปัจจุบัน) โดยแบ่งออกเป็นสมาชิกที่สำเร็จการศึกษาแล้ว 31 คนสมาชิกที่ลาออก 2 คน และรวมรุ่นทั้งหมด 16 รุ่น สมาชิกปัจจุบันในมอร์นิงมูซูเมะมีทั้งหมด 12 คน ประกอบด้วยรุ่นที่ 9, 10,11, 12, 13, 15 และ 16
ซึ่งสมาชิกในวงจะหมุนเวียนทั้งเข้าและออก (สำเร็จการศึกษา) อยู่เป็นประจำ โดยจะมีการจัดแบ่งตัวสมาชิกออกเป็นรุ่นๆ ไป ซึ่งแต่ละครั้งที่รับสมาชิกใหม่เข้ามา ก็จะนับสมาชิกที่เข้ามาใหม่นั้นเป็นอีกรุ่นหนึ่งทันที
สีประจำตัวสมาชิก.
สมาชิกของมอร์นิงมูซูเมะแต่ละคนนั้นมีสีเป็นของตัวเอง สำหรับเครื่องแต่งกายและสินค้าเพื่อแยกความแตกต่างระหว่างสมาชิกแต่ละคน เมื่อเวลาผ่านไป เมื่อสมาชิกคนใดคนหนึ่งออกจากมอร์นิงมูซูเมะ สมาชิกปัจจุบันหรือสมาชิกใหม่จะได้มีโอกาสเปลี่ยนสีปัจจุบันให้เป็นสีอื่น ไม่มีสมาชิกใดที่มีสีเหมือนกันทุกคน แต่บางคนอาจมีสีที่ดูค่อนข้างคล้ายกับของสมาชิกคนอื่น
โดยสีประจำตัวสมาชิกของมอร์นิงมูซูเมะได้เริ่มใช้มาตั้งแต่ปี พ.ศ. 2548 จนถึงปัจจุบัน
"หมายเหตุ: ตัวหนา หมายถึงสมาชิกปัจจุบัน"
เซเรียอา ฤดูกาล 2012–13
เลกาเซเรียอา (หรือ ทิม เลกาเซเรียอา ด้วยเหตุผลทางผู้สนับสนุน) ฤดูกาล 2012-13 เป็นฤดูกาลที่ 3 นับตั้งแต่ถอนตัวออกจากฟุตบอลลีกในฤดูกาล 2010-11 ซึ่งจะเริ่มต้นเปิดฤดูกาลในวันที่ 25 สิงหาคม ค.ศ. 2012 โดยแชมป์ปัจจุบันคือ ยูเวนตุส ชนะเลิศได้สำเร็จเป็นสมัยที่ 29 ของสโมสร.
เซเรียอา ฤดูกาล 2012-13
การอำพรางแบบวาบ
การอำพรางแบบวาบ  เป็นปรากฏการณ์ของการรับรู้อารมณ์ทางตา ที่รูปหนึ่ง ๆ แสดงให้ตาข้างหนึ่ง แต่ถูกอำพรางโดยการแสดงชั่วแวบหนึ่งของอีกรูปหนึ่ง ให้แก่ตาอีกข้างหนึ่ง
เพื่อที่จะสังเกตการณ์การอำพรางแบบวาบ ก่อนอื่น แสดงรูปเล็ก ๆ รูปหนึ่งให้แก่ตาข้างหนึ่งเป็นเวลา 1 วินาที แล้วแสดงรูปเปล่าให้แก่ตาอีกข้างหนึ่ง ต่อจากนั้น แสดงรูปเล็ก ๆ ที่ต่างกันอย่างฉับพลัน คือ แสดงชั่วแวบ ให้แก่ตาอีกข้างหนึ่ง (ที่ตอนแรกได้รับการแสดงรูปเปล่า) ในเขตของจอตาที่สมนัยกันกับรูปที่แสดงให้แก่ตาแรก เมื่อได้ทำอย่างนี้ การเห็นรูปที่แสดงให้แก่ตาแรกจะหายไป แม้ว่า รูปนั้นยังแสดงอยู่ และรูปใหม่เท่านั้นที่ได้รับการเห็น ฉะนั้น รูปใหม่ที่แสดงให้แก่ตาที่สองจะอำพรางการเห็นรูปที่แสดงให้แก่ตาแรก ตัวอย่างเช่น ถ้าแสดงรูปรถคันหนึ่งให้แก่ตาข้างซ้ายเป็นเวลา 1 วินาที ต่อจากนั้น แสดงใบหน้าหนึ่ง ๆ ให้แก่ตาข้างขวาโดยฉับพลัน คนดูจะเห็นรถที่แสดงให้แก่ตาข้างซ้ายก่อน หลังจากนั้น จึงเห็นใบหน้าที่แสดงให้แก่ตาข้างขวา ให้สังเกตว่า คนดูเห็นใบหน้านั้นแม้รูปรถจะยังดำรงอยู่ ถ้าลำดับของการแสดงกลับกัน ลำดับของการรับรู้อารมณ์ก็กลับกันเช่นกัน
ดูเหมือนว่า ปรากฏการณ์การอำพรางแบบวาบจะเป็นที่รู้จักกันมาตั้งแต่คริสต์ศตวรรษที่ 19 แล้ว แม๊คดูกอลพรรณนาถึงปรากฏการณ์นี้ในปี ค.ศ. 1901 (หน้า 598) และแลนซิงใช้ปรากฏการณ์นี้ในการทดลองด้วยอีอีจี  เมื่อปี ค.ศ. 1964 ต่อมาในปี ค.ศ. 1984 เจเรมี โวลฟ์ ก็ได้แสดงลักษณะเฉพาะของการอำพรางแบบวาบในงานวิจัยจิตวิทยาวัตถุกระตุ้น  อย่างเป็นระบบ
"การอำพรางแบบวาบ"เป็นตัวอย่างของเทคนิคการลวงตาที่ทำให้รูปที่ปกติเห็นได้ชัด กลายเป็นรูปที่มองไม่เห็น เป็นเทคนิคที่ใช้ในการวิจัยกลไกการปฏิบัติการของสมองทั้งที่มีการรับรู้และไม่มีการรับรู้ ต่อสิ่งกระตุ้นทางตา เทคนิคการลวงตาที่เกี่ยวข้องกันรวมทั้ง
มูลเหตุทางสมองที่ทำให้เกิด"การอำพรางแบบวาบ"ได้รับการวิจัยโดยใช้ไมโครอีเล็คโทรดบันทึกสัญญาณในสมองส่วนสายตาของลิงมาคาก และในสมองกลีบขมับส่วนกลางของมนุษย์
http://www.scholarpedia.org/article/Flash_suppression บทความ"การอำพรางแบบวาบ"บนสารานุกรมเปิด (สคอลาร์พีเดีย)
เหตุระเบิดในบอสตันมาราธอน พ.ศ. 2556
เหตุระเบิดในบอสตันมาราธอน เกิดขึ้นเมื่อวันที่ 15 เมษายน พ.ศ. 2556 โดยระเบิดสองลูกเกิดระเบิดขึ้นในการแข่งขันบอสตันมาราธอน 2013 เมื่อเวลา 14.49 น. ตามเขตเวลาตะวันออก (1.49 น. ของวันรุ่งขึ้น ตามเวลาประเทศไทย) บนถนนบอยล์สตัน ใกล้จัตุรัสโคพลีย์ ซึ่งเป็นบริเวณหน้าเส้นชัยของการแข่งขัน มีผู้เสียชีวิต 3 คน และบาดเจ็บอีก 183 คน
ประธานาธิบดีบารัค โอบามาแถลงอย่างเป็นทางการเกี่ยวกับเหตุระเบิดสามชั่วโมงหลังจากเหตุระเบิด โดยกล่าวว่าในขณะนี้ทางการยังไม่ทราบว่าใครเป็นผู้วางระเบิด แต่ทางรัฐบาลสหรัฐอเมริกาจะทำการสืบสวนอย่างถึงที่สุด
ระเบิดเกิดขึ้นสองครั้งโดยห่างกันประมาณ 200 หลา (180 เมตร) ภาพวีดีโอจากบริเวณเส้นชัยแสดงให้เห็นถึงช่วงเวลา 12 วินาทีระหว่างการระเบิดทั้งสอง ระเบิดลูกแรกระเบิดขึ้นใกล้กับร้าน Marathon Sports ที่ตั้งอยู่ที่เลขที่ 671–673 ถนนบอยล์สตัน ส่วนลูกที่สองระเบิดที่เลขที่ 755 ถนนเดียวกัน ห่างจากลูกแรกไปทางทิศตะวันตกไปประมาณ 1 ช่วงตึก นาฬิกาการแข่งขันขณะระเบิดลูกแรกระเบิดบอกเวลา 04:09:43 (4 ชั่วโมง 9 นาที 43 วินาที) ทั้งนี้ก่อนหน้าการระเบิด เจ้าหน้าที่ได้ทำการตรวจหาวัตถุระเบิดถึงสองครั้ง โดยครั้งหลังทำการค้นหาไปก่อนเกิดการระเบิดเพียงหนึ่งชั่วโมง
เจ้าหน้าที่ผู้บังคับใช้กฎหมายเชื่อว่าระเบิดที่ระเบิดนั้นเป็นระเบิดแสวงเครื่อง
วัตถุระเบิดอื่น.
รายงานเบื้องต้นขัดแย้งกันว่ามีการค้นพบวัตถุระเบิดอื่นเพิ่มหรือไม่ ทั้งนี้มีการค้นพบหีบห่อและกระเป๋าต้องสงสัยจำนวนมาก เช่น ระเบิดหม้ออัดความดัน
มีการรายงานว่าหน่วยเก็บกู้วัตถุระเบิดตำรวจบอสตันได้ทำการระเบิดแบบจำกัดวงกับหนึ่งในวัตถุต้องสงสัย ในการแถลงข่าวโดยผู้ว่าการรัฐ เดวอล แพทริกกล่าวว่ามีวัตถุระเบิดเพียง 2 ลูกนั้นเท่านั้น
มีผู้เสียชีวิตที่ได้รับการยืนยันจำนวน 3 คน ได้แก่
ผู้ได้รับบาดเจ็บจำนวนมากได้รับบาดแผลจากสะเก็ดระเบิดบริเวณขาส่วนล่างซึ่งชี้ให้เห็นว่าตัววัตถุระเบิดอยู่ต่ำระดับพื้น
เจ้าหน้าที่กู้ภัย ผู้ร่วมเหตุการณ์ทั้งผู้ชมและนักกีฬาต่างเข้าช่วยผู้ได้รับบาดเจ็บในทันที ไม่นานหลังจากนั้น เที่ยวบินทั้งหมดที่ท่าอากาศยานนานาชาติโลแกนถูกสำนักงานบริหารการบินแห่งชาติออกคำสั่งห้ามบิน เมืองอื่น ๆ ในรัฐแมสซาชูเซตส์ต่างเตือนให้ตำรวจเตรียมพร้อมและระมัดระวัง
การแข่งขันมาราธอนถูกยุติในทันที ตำรวจทำตามแผนภาวะฉุกเฉินโดยให้นักวิ่งที่เหลือเบนเส้นทางออกจากเส้นชัยไปยังบอสตันคอมมอนและจัตุรัสเคนมอร์ โรงแรมลีน็อกซ์ซึ่งอยู่ในละแวกใกล้เคียงถูกสั่งอพยพไปด้วย ตำรวจทำการปิดตายจากจุดเกิดเหตุออกไปในรัศมี 15 ช่วงตึก
โดยการตอบสนองในประเทศไทย จากการตรวจสอบคนไทยที่ได้รับบาดเจ็บที่ตรวจสอบโดยสถานกงสุลใหญ่ในนครนิวยอร์ก ผลออกมาว่าไม่พบคนไทยบาดเจ็บหรือเสียชีวิต ซึ่งยิ่งลักษณ์ ชินวัตร นายกรัฐมนตรี ได้ออกมาแสดงความเสียใจต่อเหตุระเบิดครั้งนี้ ในขณะที่ พลตำรวจเอก อดุลย์ แสงสิงแก้ว ผู้บัญชาการตำรวจแห่งชาติ พร้อมด้วยฝ่ายความมั่นคงได้ประชุมเพื่อวางมาตรการในการดูแลคนไทยและนักท่องเที่ยวในสหรัฐอเมริกาแล้ว โดยที่จะเพิ่มมาตรการดูแลประชาชนในพื้นที่เสี่ยงมากขึ้นด้วย
สำนักงานสอบสวนกลางแห่งสหรัฐอเมริการ่วมกับสำนักงานแอลกอฮอล์ บุหรี่ อาวุธปืนและวัตถุระเบิด หน่วยสืบราชการลับกลางแห่งสหรัฐอเมริกา และ ศูนย์ต่อต้านการก่อการร้ายแห่งชาติทำการสืบสวนเหตุการณ์ระเบิดในครั้งนี้ โดยถือว่าเหตุการณ์นี้เป็นการก่อการร้าย เบื้องต้นไม่มีข่าวกรองใดๆ ว่าการก่อการร้ายเช่นนี้จะเกิดขึ้น ปีเตอร์ คิง ซึ่งเป็นหนึ่งในคณะกรรมาธิการข่าวกรองสภาผู้แทนราษฎร บอกว่า "ผมได้รับรายงานสรุปลับสุดยอดว่าด้วยระดับภัยคุกคามต่อสหรัฐฯ เมื่อสัปดาห์ที่แล้ว ไม่มีหลักฐานว่าจะเกิดเหตุการณ์เช่นนี้แม้แต่นิดเดียว"
ในการแถลงข่าวเมื่อวันที่ 18 เมษายน สำนักงานสอบสวนกลางแห่งสหรัฐอเมริกาปล่อยภาพนิ่งและภาพเคลื่อนไหวของผู้ต้องสงสัยสองคน พร้อมทั้งร้องขอให้มหาชนช่วยตามหาและระบุตัวตน โดยสำนักงานสอบสวนกลางแห่งสหรัฐอเมริกาบอกว่า หนึ่งในผู้ต้องสงสัยทั้งสองปรากฏเห็นว่าทำการวางกระเป๋าสะพายลง ไม่กี่นาทีก่อนการระเบิดลูกที่สอง ภายหลังเจ้าหน้าที่ได้ระบุตัวว่าผู้ต้องสงสัยทั้งสองคือพี่น้องชื่อ Tamerlan Tsarnaev  และ Dzhokhar Tsarnaev  ซึ่งเป็นชาวเชเชนบริเวณเทือกเขาคอเคซัสที่อพยพเข้ามาในสหรัฐอเมริการาวปี 2543 หรือ 2544
เหตุระเบิดครั้งนี้ ส่งผลกระทบต่อการจัดการแข่งขันกีฬาหลายรายการ โดยการแข่งขันบาสเก็ตบอลระหว่างทีมบอสตันและเซลติกส์และเพเซอร์ส ที่จะจัดขึ้นที่บอสตันในคืนวันที่ 15 เมษายน พ.ศ. 2556 เอ็นบีเอต้องยกเลิกการแข่งขัน นอกจากนี้การแข่งขันฮ็อกกี้ NHL ต้องถูกเลื่อนออกไปก่อน แม้แต่การแข่งขันอเมริกันฟุตบอล โดย แฟรงค์ ฮอว์กินส์ อดีตรองประธานอาวุโสฝ่ายธุรกิจของลีกอเมริกันฟุตบอลระดับชาติ ได้บอกว่า "เหตุระเบิดจะส่งผลกระทบต่อการแข่งขันกีฬาทั้งหมด ทำให้คนลังเลที่จะเข้าร่วมการแข่งขันที่มีฝูงชนจำนวนมาก เพราะการแข่งขันบนถนนทำให้ยากที่จะรักษาความปลอดภัยได้อย่างเต็มที่แบบเดียวกับการแข่งขันในสนามกีฬา" นอกจากนี้ตามกำหนดเดิมจะมีการแข่งขันมาราธอนอีก 34 รายการในสหรัฐอเมริกาในช่วงอีกกว่าหนึ่งสัปดาห์จนถึงสิ้นเดือน และผู้จัดการแข่งขันในเมืองโอคลาโฮมาซิตี จะหารือกับเจ้าหน้าที่รัฐบาลและตำรวจเพื่อพิจารณาปรับเพิ่มการรักษาความปลอดภัยสำหรับการแข่งขันที่จะจัดขึ้นในวันที่ 28 เมษายน พ.ศ. 2556 อย่างไร ส่วนผู้จัดการแข่งขันมาราธอนในกรุงลอนดอนของอังกฤษกำลังทบทวนการรักษาความปลอดภัยสำหรับการแข่งขันในวันที่ 21 เมษายน พ.ศ. 2556 ที่จะมีผู้เข้าร่วมเกือบ 37,000 คนด้วยเช่นกัน
นรสิงห์ ลูกบ้านใหญ่
นรสิงห์ ลูกบ้านใหญ่ เป็นทั้งนักมวยไทยและนักมวยสากลชาวไทย มีชื่อจริงว่า จิระวัฒน์ หนูมาก เกิดเมื่อวันที่ 3 สิงหาคม พ.ศ. 2529 ที่อำเภอทุ่งหว้า จังหวัดสตูล
นรสิงห์ชกมวยไทยครั้งแรกเมื่ออายุ 7 ขวบ เคยได้ตำแหน่งนักมวยยอดเยี่ยมสนามมวยลุมพินีเมื่อปี พ.ศ. 2549 และยังได้ตำแหน่งนักมวยไทยดีเด่นของการกีฬาแห่งประเทศไทย ในปีเดียวกันอีกด้วย โดยเคยเอาชนะคะแนน วันเฮง มีนะโยธิน ที่เมื่อหันมาชกมวยสากลอาชีพก็ได้แชมป์โลกในรุ่นสตอร์วเวท โดยสามารถชกให้วันเฮงลงไปนับได้ด้วย
ด้วยความเป็นมวยหมัดหนัก แม้เจ้าตัวจะไม่ชอบมวยสากลอาชีพเลยก็ตาม แต่ทำให้ในปี พ.ศ. 2554 นรสิงห์หันมาชกมวยสากลอาชีพครั้งแรกในสังกัดก่อเกียรติกรุ๊ป ของ ก่อเกียรติ พนิชยารมณ์ ชกชนะรวด 3 ครั้ง จนกระทั่งในปี พ.ศ. 2555 ได้ชิงแชมป์รุ่นซูเปอร์ฟลายเวทของ WBA ASIa กับ ไมเคิล เอสโคเบีย นักมวยชาวฟิลิปปินส์ ผลการชก นรสิงห์ชนะน็อคในยกแรก ต่อจากนั้น ป้องกันตำแหน่งครั้งแรก เสมอ 12 ยก แดเนียลโล พีนา นักมวยชาวฟิลิปปินส์ เมื่อวันที่ 12 เมษายน พ.ศ. 2556
และถึงแม้ว่าจะหันมาชกมวยสากลอาชีพแล้วก็ตาม แต่นรสิงห์ก็ยังคงชกมวยไทยอยู่เช่นเดิม โดยชกสลับกันทั้งสองแบบ
การอำพรางแบบวาบต่อเนื่อง
การอำพรางแบบวาบต่อเนื่อง (, ตัวย่อ CFS) ก็คือ เทคนิคการอำพรางแบบวาบ  แบบดัดแปลงอย่างหนึ่ง ในการอำพรางแบบวาบต่อเนื่อง ตาข้างแรกถูแสดงด้วยตัวกระตุ้นนิ่งเช่นรูปหน้าลายเส้น ในขณะที่ตาข้างที่สองถูกแสดงด้วยตัวกระตุ้นเป็นชุดที่เปลี่ยนแปลงไปอย่างรวดเร็ว ผลก็คือตัวกระตุ้นที่เปลี่ยนแปลงอย่างต่อเนื่องในตาข้างที่สอง อำพรางการเห็นในตาข้างแรก แม้การอำพรางแบบวาบต่อเนื่องอีกรูปแบบหนึ่งที่สามารถอำพรางตัวกระตุ้นที่ไม่นิ่งได้ ก็ยังมี
การอำพรางแบบวาบต่อเนื่องไม่เพียงแค่สามารถอำพรางรูปต่าง ๆ ได้ แต่เทคนิคนี้สามารถเพิ่มพูนความลึกและช่วงเวลาของการอำพรางเมื่อเทียบกับเทคนิคอื่น ๆ เช่น การอำพรางแบบวาบและการแข่งขันระหว่างสองตา  การอำพรางแบบวาบต่อเนื่องมีความสามารถในการอำพรางที่มากที่สุดซึ่งทำให้ผู้วิจัยสามารถเพิ่มเวลาในการอำพรางรูป ๆ หนึ่งเป็นสิบเท่า ด้วยการใช้เทคนิคนี้ สัตว์ทดลองอาจจะบอกว่า ไม่เห็นรูปที่ถูกแสดงอยู่ในขอบเขตของการมองเห็นมากกว่า 3 นาที ซึ่งเป็นการอำพรางที่นานที่สุดเมื่อเทียบกับเทคนิคอื่น ๆ เทคนิคนี้อำนวยต่อการวิจัยศึกษาซึ่งกลไกการปฏิการของเซลล์ประสาทที่เกี่ยวข้องการการเห็น แต่เป็นกลไกก่อนที่จะมีการรับรู้ (คืออำนวยการศึกษาซึ่งการทำงานของเซลล์ประสาทในช่วงก่อนที่สัตว์ทดลองจะบอกว่า มีการเห็นซึ่งตัวกระตุ้นทางตานั้น)
สุลต่านโอมาร์ อาลี ไซฟุดดีนที่ 3
สุลต่านโอมาร์ อาลี ไซฟุดดินที่ 3 ประสูติเมื่อพ.ศ. 2459 เป็นพระโอรสของ สุลต่านมูฮัมหมัด จามาลุล อลัมที่ 3 และ รายา อิสเตรี เปนกีราน อนัค ฟาติมาฮ์ ประสูติที่บันดาร์เซอรีเบอกาวัน ประเทศบรูไน หลังจากพระเชษฐาพระองค์สวรรคต พระองค์ก็ขึ้นครองราชย์ เมื่อวันที่ 4 มิถุนายน ค.ศ. 1950 พระองค์สละราชสมบัติให้สุลต่านฮัจญี ฮัสซานัล โบลเกียห์ เมื่อ 4 ตุลาคม ค.ศ. 1967 พระองค์เสด็จสวรรคตที่บันดาร์เซอรีเบอกาวัน ประเทศบรูไนเมื่อ 7 กันยายน ค.ศ. 1986
สีสะหวาด แก้วบุนพัน
พลเอกสีสะหวาด แก้วบุนพัน (, 1 พฤษภาคม พ.ศ. 2471 – 12 พฤษภาคม พ.ศ. 2563) เป็นรองประธานประเทศลาวคนแรก ตั้งแต่ พ.ศ. 2539 ถึงปี 2541 เป็นนายกรัฐมนตรีลาวคนที่ 3 ตั้งแต่ พ.ศ. 2541 ถึงปี 2544 อดีตเป็นกรรมการพรรคประชาชนปฏิวัติลาว
ไฮยีนาลายจุด
ไฮยีนาลายจุด  เป็นไฮยีนาชนิดหนึ่ง จัดเป็นไฮยีนาในสกุล "Crocuta เพียงชนิดเดียว"เท่านั้น เป็นไฮยีนาชนิดที่ใหญ่ที่สุดและเป็นที่รู้จักกันดีที่สุด เป็นหนึ่งในไฮยีนาสี่ชนิดที่ยังดำรงเผ่าพันธุ์มาจนถึงปัจจุบันในขณะที่ชนิดอื่น ๆ สูญพันธุ์ไปหมดแล้ว
ไฮยีนาลายจุดมีลักษณะคล้ายกับไฮยีนาทั่วไป แต่มีขนาดใหญ่กว่า มีน้ำหนักตัวได้มากถึง 60–70 กิโลกรัม เกือบเท่าสิงโตตัวเมีย มีขาคู่หน้ายาวกว่าขาคู่หลัง ดังนั้นเมื่อเวลาวิ่งจะวิ่งแบบหย่ง ๆ แต่ก็วิ่งได้เร็วถึง 60 กิโลเมตรต่อชั่วโมง ตัวเมียมีขนาดใหญ่กว่าตัวผู้ มีความดุร้ายกว่า และเป็นผู้ปกครองฝูง ตัวเมียจะปกป้องลูกจากตัวผู้ที่จะเป็นฝ่ายกินลูกอ่อนจนหมดสิ้น อวัยวะสืบพันธุ์ของตัวเมียนั้นมีลักษณะคล้ายกับองคชาตของตัวผู้ สามารถที่จะแข็งตัวได้ รวมทั้งเป็นที่ใช้ปัสสาวะด้วย โดยที่ช่องคลอดจะถูกเก็บไว้ในอวัยวะส่วนนี้ ซึ่งปัจจุบันยังไม่อาจหาคำอธิบายใด ๆ ในทางวิทยาศาสตร์ได้ว่าเหตุใดจึงเป็นเช่นนั้น แต่การที่ไฮยีนาลายจุดมีอวัยวะสืบพันธุ์เช่นนี้ ทำให้การให้กำเนิดลูกไฮยีนาทำได้ยากด้วยเช่นกัน เพราะสายรกนั้นสั้นเกินกว่าที่จะลอดช่องคลอดออกมาได้ และสร้างความเจ็บปวดให้แก่แม่ไฮยีนา และแม่ไฮยีนาท้องแรกมักตายตอนคลอดลูก
ไฮยีนาลายจุด มีระยะเวลาตั้งท้องเพียง 4 เดือนเท่านั้น และเมื่อตั้งท้องจะมีความดุร้ายมากเป็นพิเศษ เนื่องจากสัญชาตญาณป้องกันตัว
ไฮยีนาลายจุดมักออกลูกครั้งละ 2 ตัว นักวิจัยพบว่า ลูกไฮยีนามีความก้าวร้าวตั้งแต่แรกเกิด มันมักจะฆ่าพี่น้องของมันหากเป็นเพศเดียวกัน โดยการกัดซ้ำๆ ให้บาดเจ็บ และกีดกันไม่ให้อีกตัวได้รับอาหาร และการดูแล จนต้องตายไป เพื่อตัวมันเองจะได้รับการดูแลจากแม่อย่างเต็มที่ นอกจากนั้นลำดับชั้นในฝูงไฮยีนาเป็นเรื่องสำคัญมาก ที่จะเป็นตัวบอกลำดับในการกินอาหารหลังจากการล่า ซึ่งลำดับชั้นของลูกไฮยีนานั้นจะสืบทอดจากแม่ หากพี่น้องเป็นเพศเดียวกัน อาจทำให้เกิดความสับสน และความไม่มั่นคงของลำดับชั้นของมันเองได้
ไฮยีนาตัวผู้จะมีลำดับที่ต่ำกว่าตัวเมียที่ลำดับต่ำที่สุด โดยจะเรียงลำดับจากตัวเมียจ่าฝูง และลูกของมัน จากนั้นเป็นพี่น้องเพศเมียของจ่าฝูง และลูกของมัน ไล่ไปเรื่อยๆจนถึงตัวเมียที่ลำดับต่ำที่สุด แล้วค่อยเป็นตัวผู้ลำดับสูงที่สุด
ลำดับต่ำสุดในฝูงจะเป็นของตัวผู้มาใหม่ที่ย้ายมาจากฝูงอื่น
แม่ไฮยีนาจะเลี้ยงดูลูกของมันเป็นเวลา 2 ปี เมื่ออายุครบ 2 ปี ไฮยีนาตัวเมียจะอยู่กับฝูงเดิม และสืบทอดลำดับชั้นจากแม่ของมัน ส่วนไฮยีนาตัวผู้จะสามารถเลือกว่าจะอยู่กับฝูงเดิม หรือจะออกไปอยู่ฝูงใหม่ ซึ่งการไปอยู่ฝูงใหม่มันจะต้องเป็นลำดับที่ต่ำที่สุดในฝูงนั้น
อายุเฉลี่ยของไฮยีนาตัวเมียประมาณ 8 ปี ในขณะที่ตัวผู้อายุเฉลี่ยอยู่ที่ 4 ปี เนื่องจากตัวผู้มักได้กินแต่เศษอาหารเหลือๆ และเศษกระดูก ที่ไม่ค่อยมีประโยชน์ต่อร่างกาย ต่อจากตัวเมียนั่นเอง
ไฮยีนาลายจุดมีฟันและกรามที่แข็งแรงมาก จัดเป็นสัตว์กินเนื้อบนบกที่มีแรงกัดมากที่สุดในโลก โดยมากได้ถึง 1,000 ปอนด์ต่อตารางนิ้ว ซึ่งสามารถที่จะบดและเคี้ยวกระดูกได้อย่างง่ายดาย เป็นสัตว์ที่กินไม่เลือก โดยสามารถที่จะล่าและล้มสัตว์ชนิดอื่นที่มีขนาดใหญ่กว่ามากได้ รวมทั้งแย่งอาหารจากสัตว์อื่น เช่น สิงโต จนเสมือนเป็นคู่ปรับกัน รวมถึงกินซากสัตว์หรือมนุษย์ได้ด้วย ดังนั้น ในบางพื้นที่ที่ใกล้กับหมู่บ้านหรือชุมชนของมนุษย์ จะมีไฮยีนาลายจุดเข้ามาป้วนเปี้ยนอยู่เสมอ ๆ ซึ่งจะขโมยข้าวของของมนุษย์ รวมถึงขุดศพในสุสานมากินได้ด้วย ในพื้นที่ทางตอนเหนือของเอธิโอเปีย มีหมู่บ้านแห่งหนึ่งที่ผู้คนในนั้นเลี้ยงไฮยีนาลายจุดด้วยอาหาร ซึ่งทำให้มีพฤติกรรมการหากินเปลี่ยนไปจากไฮยีนาที่อยู่ในป่าจริง ๆ และมีอุปนิสัยไม่ดุร้ายเท่า
ไฮยีนาลายจุดแพร่กระจายพันธุ์ทั่วไปในทวีปแอฟริกา มีรอยเท้าคล้ายรอยเท้าสุนัข โดยปกติจะออกหากินในเวลากลางคืน และนอนหลับพักผ่อนตามโพรงหรือถ้ำในเวลากลางวัน รวมถึงรอยแยกตามหุบเขาด้วย เพื่อหลบความร้อนและแสงแดด เมื่อถึงโพล้เพล้จะเริ่มตื่นตัว ปกติจะอาศัยอยู่รวมเป็นฝูง มากสุดอาจถึงหลักร้อย ตัวผู้บางตัวอาจจะแยกออกไปหากินและอาศัยตามลำพัง แต่ก็พร้อมที่จะกลับเข้ารวมฝูงได้ทุกเมื่อ พฤติกรรมของไฮยีนาลายจุดเมื่อได้ยินเสียงสิงโตล่าเหยื่อ จะตื่นตัวและวิ่งหาต้นเสียง เพราะเรียนรู้ว่าจะได้กินอาหารต่อจากสิงโต หรือแย่งมากินเองได้
เป็นที่รับรู้กันดีว่าไฮยีนาลายจุดมีเสียงร้องคล้ายกับเสียงหัวเราะ กอปรกับพฤติกรรมที่ชอบขโมยเหยื่อ จึงทำให้เป็นสัตว์ที่เป็นเสมือนสัญลักษณ์ของความเจ้าเล่ห์ หรือไม่ซื่อตรง
Crocuta crocuta
Crocuta
สมาชิกของมอร์นิ่งมุซุเมะ
พระตำหนักสิริยาลัย
พระตำหนักสิริยาลัย เป็นพระตำหนักที่ตั้งอยู่ริมแม่น้ำเจ้าพระยาฝั่งซ้ายในเกาะเมืองพระนครศรีอยุธยา ณ เลขที่ 59 หมู่ 7 ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา บนพื้นที่กว่า 17 ไร่